TIGER รูดกว่า 3% หลุดราคาไอพีโอ 3.65 บ.
TIGER รูดกว่า 3% หลุดราคาไอพีโอ 3.65 บ. โดยล่าสุด ณ เวลา 10.47 น. อยู่ที่ 3.56 บาท ลบ 0.12 บาท หรือ 3.26% สูงสุดที่ 3.66 บาท ต่ำสุดที่ 3.50 บาท ด้วยมูลค่าซื้อขาย 28.29 ล้านบาท
26 ต.ค. 2561

ผู้สื่อข่าวรายงานว่า ราคาหุ้น บริษัท ไทย อิงเกอร์ โฮลดิ้ง จำกัด (มหาชน) หรือ TIGER ล่าสุด ณ เวลา 10.47 น. อยู่ที่ 3.56 บาท ลบ 0.12 บาท หรือ 3.26% สูงสุดที่ 3.66 บาท ต่ำสุดที่ 3.50 บาท ด้วยมูลค่าซื้อขาย 28.29 ล้านบาท

ทั้งนี้ เมื่อวันที่ 24  ต.ค. ที่ผ่านมา TIGER เข้าซื้อขายในตลาดหลักทรัพย์เอ็ม เอ ไอ (mai) เป็นวันแรก โดยมีราคา IPO อยู่ที่ 3.65 บาท
ด้าน บล. ฟินันเซีย ระบุในบทวิเคราะห์ (24 ต.ค.61) ประเมินราคาเหมาะสมของ TIGER ด้วย Forward PE ปี 2562 ที่ 15 เท่า ได้ราคาเหมาะสมที่ 4.65 บาท โดยให้ PE ต่ำกว่าค่าเฉลี่ยอุตสาหกรรมย้อนหลัง 3 ปีที่ประมาณ 20 เท่า เนื่องจาก Backlog ที่มีไม่มาก และ TIGER ยังต้องพิสูจน์ว่าจะสามารถขยายฐานลูกค้าพร้อมกับรักษาวิศวกรของบริษัทเอาไว้ได้
โดยคาดกำไรสุทธิปี 2561-2562 จะเติบโตเฉลี่ยสูงถึง 45% เนื่องจากฐานของกำไรที่ยังต่ำอยู่ โดยคาดกำไรทั้งปี 2561 ที่ 89 ล้านบาท (เพิ่มขึ้น 31% จากช่วงเดียวกันของปีก่อน) จาก Backlog ที่มีอยู่แล้วในมือ ส่วนในปี 2562 คาดว่ากำไรสุทธิจะอยู่ที่ 144 ล้านบาท (เพิ่มขึ้น 61%) จากงานที่มีในมือแล้วราวครึ่งหนึ่ง และที่เหลือจากโอกาสในการชนะงานประมูลใหม่ที่มีออกมามากขึ้น